Da Fyns Politi fredag aften ville tjekke en person, der angiveligt var medlem af banden Black Army, eskalerede situationen og betjentene blev overdænget med kasteskyts.

Manden blev tilbageholdt på Nyborgvej i Odense ikke langt fra banden Black Armys klubhus. Men da de to betjente forsøgte at visitere manden, ankom yderligere 8-10 personer - angiveligt medlemmer af Black Army.

Klik her og se mere tv på localeyes.dk

»Der opstår noget diskussion mellem den første patrulje og de 8-10 tilstedeværende medlemmer fra Black Army, og det udvikler sig. På et tidspunkt bliver der kastet effekter efter patruljen, og der er en fra gruppen, som sviner patruljen til, og ham vil de så foretage en anholdelse på,« fortæller Jack Lidecke fra Fyns Politi.

Men da de to betjente er i færd med at anholde manden, eskalererede episoden yderligere, og på en video optaget af Local Eyes ses de mange medlemmer gå til angreb på de to betjente.

»Patruljen prøver at trække sig ud af området med den anholdte, men de bliver overdænget med kasteskyts, som kommer fra området omkring klubhuset.«

Det lykkedes dog betjentene at fastholde den anholdte, indtil der få minutter senere kom assistance i form af hundepatruljer, hvilket fik dæmpet gemytterne, oplyser Jack Lidecke.

Andre læser også 38-årig kondiløber brutalt voldtaget og forsøgt dræbt: To afgørende spor ledte til den sigtede

Marlene stoppede efter 35 år som prostitueret: Nu kan jeg smage mad uden bismag af latex

Klummeskribent i massiv shitstorm efter Mads Holgers død: 'Det er deciederet uanstændigt'

»Politiet kommer ind i huset, og her mener man, at man kan genkende en af dem, der har smidt kasteskyts efter politiet, og han bliver også anholdt.«

I alt blev tre personer anholdt, men de er alle løsladt igen.

Politimanden, der bliver overfaldet i videoen, havde ikke behov for lægehjælp efterfølgende, fortæller Jack Lidecke.